
[Luka  mecum  agitabam,  priusquam  ex 
L’no  medicinae  thesauro,  materiam  qnan. 
n ad  dlsst>r|ationem,  ex  more  antiquo  et 
Ibus  academicis,  conscribendam  eligerem: 
Uem  commotus  sum,  de  natura  hydropis 
frem  qualemcunque  scriptiunculam  ex- 
‘re,  neque  eam  prorsus  absolutam,  sed 
ais  opera  excultam  atque  elaboratam, 
ulgentiam  vero,  si  haec  vel  illa  minus 
dicta  sint,  ab  iis  promeriturum  me 
confidenter  spero,  qui,  quanta  in  ela- 
tionibus ejusmodi  difficultas  versetur, 
itaque  experimentorum  scientia  is  ffi- 
ctus  esse  debeat,  qui  nova  proferre  de 
s per  longam  annorum  seriem  agitatis 
, aliquanto  curatius  secum  reputave- 
Neque  in  reprehensionem  incurrisse 

mihi  videor  , quod  in  re  tam  ardua  atqui 
difficili,  quam  ne  ipsis  quidem  a medicis 
cum  ingenio  tum  experientia,  excellentis 
simis , assidua  naturae  contemplatione  at 
finem  perductam  esse  constat,  tirociniun 
posuerim»  Sed  par  est  omnia  experiri,  qu 
res  magnas  et  magno  opere  expetenda, 
concupiverunt. 

Hinc  ea,  L.  B.,  indulgeas,  quae  tibi  ni 
mis  ambigua  videantur;  equidem,  nec  ori 
alieno  indicta,  neque  omni  plane  dubio  at 
que  errore  experta  hic  proferre  credo;  dif 
ficile  enim  est:  „recte  cogitare,  recte  seri 
„bere,  difficilius,  ut  nobiscum  idem  sentiau 
„alios  adducere.” 


IVTorbis,  hydropis  nomine  insignitis  ac  per- 
i aetatis,  adnumerantur. 

d)%  Hydrops  anasarca;  intercus;  cellulosus; 
uimorem  mollem,  inelasticum,  pallidum,  subfrigi- 
mm,  laxum,  indolentem  atque  a digiti  compressio- 
ne foveam  difficilius  tardiusve  resurecturam,  offe- 
' * 

em  Sedes  ad  contextum  cellulosum  defigitur, 
udeque  omnes  humani  corporis  partes,  tela  cel- 
ulosa  stipatas,  aggredi  potest.  Huc  referendi  sun;t 
'ydropes  particulares  v.  c.  pedum,  manuum,  faciei, 
alpebrarum,  scroti,  uteri  ete, 

b)  Hydrops,  cava  humani  corporis  majora  oc- 
mpans,  secundum  ea  vario  modo  nuncupatur. 
I[inc  hydropis  species,  hydroencephalon,  hydrorra- 
Ifiia,  hydrophthalmia,  hydrothorax,  hydrops  peri- 
cardii, ascites,  hydrops  ovariorum,  tubarum,  hy- 
rrocele,  hydrops  articulationis  (hydrarthrus).  Nul- 
n fere  corporis  particula  ab  hydrope  immunis 
s*t,  ac  ipsis  adeo  in  ossibus  longioribus,  morbosa 
< quarum  collectio  reperta  fuit.  *) 

c ) Hydrops,  qui  cavis  propriis  membranaceis, 
umoribus  saccatis  insidet:  unde  nominandi  vc- 
i iunt  hydrops  saccatus,  hydatideus,  cysticus. 


i)  Richter speciell.  Therapie  Berlin  1817  Bd.  III.  §.  io. 

2.  Sequitur  ex  iis,  quas  supra  proposui,  notio- 
nibus, morbi  sedes  et  effectum,  scilicet  aquarum 
collectionem  distinctionem  facere.  Non  minus 
vero,  hoc  unicum  signum  observare  licet,  quam 
hydropis  natura  atque  indoles  per  se  evidentius 
evolvatur.  Quamquam  vero  Sauvagesius,  Linnaeus, 
Vogelius,  Sagar,  PlOucquet  morborum  species  eo- 
rumque  divisiones,  aut  symptomatibus  aut  causis 
remotis  superstruxerint,  nos,  ne  hunc  in  errorem 
incidamus,  eam  distinctionem  concedere  nequimus. 

Sin  autem  nobis  contingat,  ut  ultimum  termi- 
num, in  hydropis  natura  inveniendum,  assequamur, 
ex  omni  rerum  discrimine  essemus.  Hoc  vero 
maxime  arduum  esse  et  futuro  tempori  reservatum 
optime  intelliget,  qui  doctrinam  medicam  recte 
censeat. 

3.  Hydropis  sedes  vasis  lymphaticis  hucusque 
adtribuerunt,  et  praeter  Blassium,  Bonnet,  Plater 
huic  opinioni  plurimi  auctores  faverunt.  Alii  vero 
vasa  sic  dicta  exhalantia  simul  laesa  esse  credide- 
runt.  Alii  et  recentiores  putarunt,  tam  vasa  lym- 
phatica quam  exhalantia,  vitiis  affecta  esse,  opi- 
nantes,  vaporem  animalem  per  vasa  exhalantia 
secretum,  in  qup,  tela  cellulosa,  et  membranae  cor- 

- poris  humani  cava  majora  obvestientes,  madent,  vel 
copia  majori  accumulari,  vel  ipsam  vasorum  lym- 
phaticorum vim  resorbendi  diminui . atque  acqui- 
, librium  inter  exhalationem  ct  resorbtionem  tur- 


bari,  unde  aquarum  collectiones  oriantur  necesse 
sit.  ' , " •• 

4.  Secundum  hanc  sententiam,  morbi  pro- 
ductum gignitur,  sed  ideo  eam  vituperandam  esse 
censeo,  quod,  de  quo  agimus,  morbus  partibus 
inest,  quarum  structuram  neque  cognoscere  neque 
earum  existentiam  in  humani  corporis  fabrica  ar- 
gumentari possumus.  Omnia  haec  de  vasis  exha- 
lantibus valent;  *)  porro  vero  hydropes  in  substan- 
tia cerebri,  cerebelli  observantur,,  in  qua  vasorum 
lymphaticorum  vestigia  nondum  reperta  sunt.  a) 
Ac  mihi  quidem  videtur,  omnibus  in  casibus  ubi 
rerum  explicationes  nobis  desint,  ibi  vasa  exhalan- 
tia in  auxilium  verti.  Quo  tempore  vero,  senten- 
tia a veteribus  prolata,  venis  inesse  munus  absor- 

* 

bendi,  atque  organa  impervia  . transudare , denuo 
renovata,  probatissimis  experimentis  extra  omnem 
dubitationis  aleam  posita  est,  Mascagni  et  Cruik- 
schank  opiniones,  vim,  vasis  lymphaticis  esse,  pol- 
lentem et  omnipotentem,  mirum  quantum  in  du- 
bium vocatae  sunt. 

\ 

5.  Neque  minus  differentia  inter  exhalatio- 
nem et  resorbtionem,  humorum  collectionem  va- 
rietates qualitativas  definire,  quam  discrimina  in- 
ter se  ipsa  determinare  potest. 

*)  Rudolphi  Phjsiologie  Berlin  1821.  (Bd.  I,  §• 
in  der  Anmerk. 

2)  Poter  Frank  de  curand.  homin.  raorb.  epitome 
Tiibing.  MDCCCXI.  Tom.  VI.  pa6.  K)6. 


Aqua  autem  in  hydrope  mox  limpida,  mox 
serosa,  uti  saepius  reperimus  in  hydrocephalo  et 
hydrope  cutaneo.  Interdum  mucosa,  viscosa,  in- 
terdum adeo  gelatinae  teneriori  vel  subfluidae,  vel 
ipsi  adeo  albumini  ovorum  non  dissimilis.  In 
multis  tamen  serosus  hic  latex  mutabilis  admodum 
aspectus,  nunc  flavi,  nunc  aurantii,  nunc  viridis, 
nunc  albescentis  coloris,  pseudomembranulis  filis- 
que polyposis  remixtus.  Analysis  chemica,  quae 
sane  et  pro  vario  subjecto,  et  morbi  indole  et 
gradu  et  complicatione  aliquantum  diversa  est,  hu- 
mores in  hydrope  universim  collectos,  albumen 
quod  nunc  majori,  nunc  minore  quantitate  solu- 
tum est,  praeterea  salia  phosphorata,  calx  et  fer- 
rum phosphoratum,  natrum  muriaticum,  kali  sul- 
phuricum,  continere  docuit.  x) 

Salis  copiam  eandem  fere  esse  in  humoribus 
albuminosis,  differentiamque  tantummodo  in  mis- 
tione  solidarum  partium,  flocculorum,  albumine 
etc.  consistere  experimenta  a Marcet  instituta  lu- 
culentissime probant. *  2) 

Quantitatem  albuminis  semper  maximam  esse 

*)  Medico-chirurgical  Transactions  published  by  the 
medicat  and  chirurgical.  Society  of  London  Voll.  II. 
Case  XXX. 

2)  Marcet  Chemical  account  of  various  dropsical 
fluids  in  medico-chirurgical  Transact.  Voll.  IT.  p.  3S0. 
381.  etc.  Bostock  on  the  nature  and  analysis  of  animal 
fluids  Ebds.  Vol.  V . in  der  Tabellc  zu  pag.  73. 


Doebereiner  arbitratus  est,  affirmans,  in  aquae  un- 
cia dimidia,  hydrope  laborantis,  viginti  quatuor 
horas  post  mortem,  thoracis  cavo  exhaustae,  drach- 
mam et  grana  quinque  albuminis  tenacioris  ac  tre- 
muli contentam  fuisse. 

Non  alienum,  aquarum  differentias  quoad  gus- 
tum et  odorem,  hic  recensere  videtur.  In  iis  vero 
percipitur,  vel  odor  suburinosus  vel  sulphurosus 
vel  mucidus.  Quoad  gustum,  aquas  amaras,  dul- 
ces, peracres,  salinas  esse  legimus. 

6.  Ex  qua  sententia,  vasorum  lymphaticorum 
ct  exhalantium  solum  vitium  subesse  hydropi,  per 
se  patet.  Inquirendum  erit,  an  haec  definitio  con- 
grua sit.  Facile  unumquemque  mecum  perspectu- 
rum esse  confido , hac  in  definitione  sermonem 
esse  de  vitio  vasorum  topico,  quod  fortasse  partium 
hydrope  affectarum  vicinarumque  figura,  volumine 
mutato,  tensione,  gravitate,  vicinae  molestiis,  serius 
ocius  conspicuum  est,  sed  omnium  signorum  usum 
impedit,  si  habitum  cachecticum  hydropes  semper 
subsequentem  deprehendimus,  quamquam  nihil 
omnino  magis  necessarium  est. 

Ex  solo  morbo  vasorum  exhalantium  et  lym- 
phaticorum neque  evolvi  statum  cachecticum,  ne- 
que effugere  licet,  atque  concedere  vitemus,  aquas 
morborum  hydropicorum  in  organa  affecta  modo 
mechanico  segregari  et  deponi.  Quantis  praeter- 
quam haec  definitid  septa  est  difficultatibus,  si. 


quomodo  vasa  lymphatica  affecta  sint,  quaeque 
naturae  aberrationes  hydropis  producendi,  prae- 
cedere necesse  sint,  quaestiones  solvendas  inten' 
damus. 

Ac  mihi  quidem  hanc  opinionem  cogitanti  de 
fluidorum  jactura  a Petro  Frank  prolata  verba  in 
mentem  veniunt:  „hydrops  nutrientium  humorum 
„e  suo  systemate,  suique  officii  desertio  est  x).” 

His  in  verbis  jam  latent  omnia  quae  de  na- 
tura hydropis  dicenda  sint.  Quis  vero  est,  qui 
non  opinetur  hydropes  organismum  ex  toto  in- 
vadere, processum  vegetationis  ejusque  factores 
funditus  pervertere,  ac  vero  profundius  radicari 
quam  vulgo  creditur?  Iamiam  persuasum  sibi  ha- 
bebit, originem  aliis  ex  systematibus  repetere  hy- 
dropes, facile  deinde  statum  cachecticum  ex  quo 
ortum  trahit  perspiciet,  quique  habitu  atonico, 
fibra  laxa,  pallore,  partium  macie  ab  hydrope  non 
affectarum,  et  viribus  vitalibus  deficientibus,  ac 
pari  gradu  quo  extenditur  hydrops  decrescenti- 
bus, manifestatur.  Causa  cachexiae  sufficiens  in 
vi  productiva  plastica  perversa  quaerenda  est. 
Quod  vero  materiae  nutrientes  subtrahuntur  ac 
aquarum  collectiones  deponuntur,  singulas  vege- 
tationis  functiones,  digestionem,  assimilationem, 


T)  Peter  Franlt  1.  c.  pag.  l46. 


nutritionem,  excretionem  ratione  varia  a norma 
deflecti  necesse  est. 

7.  Antequam  in  hydropis  natura  moramur, 
quae,  exhalationis  et  resorbtionis  dissensu  hydro- 
pes oriri,  thesi  ex  toto  obsint  hydatides  adducere 
liceat.  Vesiculae  subrotundae,  serosae,  homoge-; 
nae,  membranaceae,  liquore  limpido  adimpletae 
apparent.;1)  Ab  Laennec,  Acephalocystes  nomi- 
natae sunt.  2)  Vario  numero  usque  ad  centum 
et  ultra,  pisi,  fabae,  ovi  columbini  etc.  magnitu- 
dine reperiuntur. 

In  cavo  abdominis,  in  ovariis,  renibus,  ce- 
rebro, pulmonibus,  testibus,  in  contextu  celluloso, 

• / t 

in  musculorum  fasciculis  ac  ipsis  in  ossibus  a 
Cullevier  observatae  sunt.  3)  Quoad  genesin  pseu- 
domembranarum  et  organisationum  spuriarum  ty- 
pum sequuntur;  organa  enim  lympham  exsudant, 
quaeque  nisu  coagulandi  partibus  vicinis  adhaeret, 
et  nexum  organicum  assequitur;  hydatidibus  ve- 
ro texturam  organicam  referentibus,  notae  orga- 
nici corporis  imprimuntur  ac  formam  rotundam 
acquirunt,  et  quod  ipsam  vitae  sphaeram  intrant, 
communem  cum  reliquis  organis  vitam  vivunt, 

*)  Mechel  mcnschl.  Anatornie  /lalla  1815.  Bd.  I.  §.  456 

2)  Laennec  sur  les  vers  vesiculaires  in  Bullet  de  la 
societ,  de  med.  XIII.  XIV.  p.  131. 

3)  Cullevier  in  der  Sarnmlring  auserles.  Abhandl.  z. 
(Jcbrauch  fiir  yraht.  Aerzte.  Bd.  XXIV . St.  2.  S.  238. 


hoc  enim  fit  ut  lympha  iterum  iterum  que  exsu- 
dante ac  stagnante  magis  magisque  volumine  au- 
geantur, et  quia  membranacea,  lymphatica  indole 
sunt,  lympham  coagulabilem  denuo  segregare  ac 
deponere  intra  cava , indeque  novas  hydatides 
producere,  majores  minoribus  obsidere  et  infarcire 
facile  intelligitur. 

His  in  hydatidibus  non  solum  serosos  sed 
etiam  gelatinosos  humores  invenies,  ac  praeterea 
fila,  frusta  membranacea,  interdum  vero  vascula 
conspiciuntur,  quae  quidem  omnia  generationis 
modum  quem  jam  protulimus  comprobare  vi- 
dentur. 

Nonnullae  vermiculum  simul  in  se  continent, 
cujus  genesis  nondum  illustrata  est,  sed  obser- 
vationes de  ea  institutae,  embryonis  generationi 
unacum  involucris  comparari  posse  docent.  In- 
volucris propriis  inclusi  sunt  vermiculi,  et  simpli- 
cibus et  compositis.  Reperiuntur  enim  organa 
plura,  quae  in  uno  ovuli  involucro  generentur, 
quaeque  singula  animalia,  majori  cum  jure  unius 
organismi  partes  communes  (Echinococcus)  con- 
siderari possint,  et  quibus  Acephalocystes  permul- 
tae adnumerandae , vel  involucrum  quod  ex  toto 
fere  evanescit,  ima  parte  tumidum  fit  et  in  vesi- 
cam caudalem  (Cysticercus)  desinit,  aeque  ac  ani- 
malium superiorum  involucra  cum  infimo  corpo- 
re commercium  alunt.  Illae,  quo  hydatides  oc- 


cupant  sedes  in  corporis  humani  fabrica  inve- 
niuntur, hae  praesertim  in  contextu  celluloso, 
musculis  et  cerebro.  *) 

Omnia  autem  animalcula  sive  entozoa  in  or- 

v 

ganismo  humano  et  mamalibus  nec  ullo  alio  ani* 
mali  detecta  sun^,  ut  Goezii *  2)  et  Blochii  3)  ob- 
servationes satis  testantur. 

8.  Ex  quibus  omnibus  veto  abunde  patet, 
hydatides  e vegetatione  abnormi  productas  esse, 
neque  malis  carere  effectibus,  qui  maxime  in  eo 
consistant,  quod,  dum  majorem  copiam  nutrimenti 
attrahant,  aliarum  partium  nutritionem  restrin- 
gant; neque  desunt  sequelae  adversae,  ex  mecha- 
nica earum  actione  repetendae,  pro  hydatidum 
magnitudine,  situ  et  parte  quam  occupant  diver- 
sae. Et  producta  quidem  morbosa  esse  debent, 
quia  organismum  infestant,  et  per  se  processum 
morbosum  quo  producuntur  supponunt.  Cum 
vero  in  organismo  animali,  nulla  nisi  per  vegeta- 
tionem animalem  valet  productio,  ad  hydatidum 
generationem  determinata  vegetationis  affectio  re- 


J)  Meckel  1.  c.  §.  456. 

2)  Vcrsuch  der  Eingeweidcwurmer  tliieris.  Korper 
mit  Kupf.  Lei.pz.  1782.  4.  Naclitrag  von  Zedcr.  Leip. 

1800.  4.  , 

3)  Abliandlung  von  Erzeugung  der  Fingeweidcwur- 
mer  und  den  IVLitteln  wider  dieselbcn  mit  Kupfern. 
Berlin  1782.  4. 

quiritur.  Verisimillimum  ergo  est,  hydatides,  uti 
ex  vegetatione  alienata  originem  repetant,  reli- 
quos hydropes  non  dissimiles  illis  eandem  sedem 
et  ortum  sibi  vindicare. 

9.  Hinc  jure  meritoque  concludimus,  omni- 
bus hydropicis  morbis  vegetationem  anomalem 

subesse  quacum  assimilatio  atque  nutritio  laesa 

y . 

sit.  Ubicunque  vero  hydropes  in  corpore  huma- 
no deprehenduntur,  et  in  iis  praeprimis  organis 
emergunt,  quae  per  albumen  maxima  ex  parte 
, constituuntur,  id  quod  de  cerebro  et  hydroce- 
phalo  in  aetate  infantili  prae  reliquis  valet. 

10.  Gravis  hic  quaestio  de  modo  vegetatio- 
nis aberratae  expedienda  venit.  Quamquam  diffi- 
cilius est  istud  declaratu , in  dissertationis  li- 
mites etiam  cogere  non  possumus.  In  hydrope 
construendo  et  ad  organa  et  ad  eorum  functio- 
nes vegetationi  dicatas  ut  primum  respiciamus, 
magni  momenti  esse  mihi  videtur.  Videndum 
nobis  est  vegetationis  aberrationes  quoad  quanti- 
tatem et  qualitatem,  et,  quo  melius  intelligantur, 
ad  reproductionis  functiones  a digestione  et ' san- 
guificatione  incipientes,  et  secretione  et  nutritione 
finientes,  attentionem  convertere,  deinde  ex  laesis 

functionibus  et  organis  signa  desumere,  et  statum 

\ ' % 

praesentem  determinare,  juvabit. 

Quae  si  omnia  attendimus  majus  lucrum  in 
artera  redundabit,  quam  in  vasis  lymphaticis,  Ia- 


:eratis,  destructis,  cadaverum  sectionibus  nondum 
'epertis,  *)  et  in  differentia  inter  exhalationem 
:t  resorbtionem,  curationis  cardinem  non  consti- 
tuentem, occupamur. 

11.  Hydropis  praestantissimam  causam  hepatis 
itia  esse  veteres  crediderunt,  ac  secretionem  bilis 
>erversam  exiniorientem  effectum  in  totum  repro- 
fluctionis  officium  agentem  bene  intellexerunt.  At- 

9 

amen  non  solis  hepatis  morbis  hydropem  debere 
originem,  sed  ventriculi,  intestinorum,  chyli,  vaso- 
t um  lymphaticorum  morbis,  eandem  esse  rationem 
ii  rbitror. 

Non  fugiet  intellectum,  si,  quem  in  turbandafn 
• egetationem  influxum  exserant  sanguiflcationis  cir- 
‘ ulationis  etc.  ministeria,  recte  judices.  Elucet 
ride  quam  necessaria  sit  hydropibus  intelligendis, 
raevia  morborum  tam  dynamicorum  tam  ors;ani- 
orum  in  organis  vegetationi  inservientibus  con- 
omplatio.  Organisationis  vitia,  et  dilacerando  et 


*)  P.  Frank  332.  Difficilem  in  explicanda  hydropis 
trigine  nodum  illi  findunt  magis  quam  solvunt,  qui  va- 
s lymphatici  solutionem,  lacerationem,  'etsi  exemplo 
uctus  adeo  thoracici  dirupti,  minimo  impossibilem,  aqua- 
jm  collectioni  praeesse  supponunt.  Nulla  saltem  in- 
jctionibus  aptiora,  quam  hydropicorum  sunt  cadavera, 
i multis,  hydrope  pectoris  et.  abdominis  enectis  ovibus, 
asa  lymphatica  turgida  fuisse  ac  integra,  egregius  de 
arde  scriptor  Anglus  detexit. 

obturando  hydropes  producere  in  opinione  fuerunt, 
sed  nescii  centenis  in  hydropicorum  cadaveribus 
nullum  obstructionis  vestigium  reperiri,  ac  demum 
licet  summas,,  absque  omni  hydrope*  obstructiones 
detegi.  Nobis  persuasum  habeamus  organorum 
actionibus  inhibere,'  et  exinde  mutationum  seriem 
oriri,  quod  organa  non  libere  agere  valeant,  inpri-  ' 
mis  vasa  et  nervi,  quibus  vegetationis  processus  re- 
gitur. Huc  spectant  tumores  varii,  indura tiones, 
obstructiones,  arteriarum  ligatura,  lupiae,  fracturae 
ossium  etc.  Respicientibus  ad  res  externas  hydropes 
simulcum  vitiis  organicis  gignentes,  nobis,  invenimus 
hydropis  causas  sufficientes  per  se  sistere.  Saepis- 
sime motus  muscularis  neglectus  hydropem  pro- 
fert: unde  partium  atonici,  respirationis,  ■circulatio-  - 
nis,  digestionis  inertia,  assimilatio  imperfecta,  de- 
ficiens cruoris,  fibrae  et  caloris  animalis  evolutio, 
status  pituitosus,  frigus,  pallor,  corporis  inflatio 
flaccida.  Haec  omnia  attente  secum  reputans,  per- 
suasus mox  quisque  erit,  vitia  organica  quae  in  hy-  i 
drope  saepe  deprehenduntur  conjuncta  esse,  et 
uni  eidemque  causae  originem  debere.  Ejusmo- 
di sunt  animi  pathemata,  terror,  moeror,  melan- 
cholia, curae  insignes,  anxietas  animi  recensenda, 
omnesque  causae  quae  vegetationem  funditus  per- 
vertunt. *) 

Idem 

j * 

i)  Conferri  liic  meretur  Franz  Xaver  Mezler  von  der 

jVas- 


I 

Idem  confirmat  Hewson,  dum  ait,  in  digestio- 
inis  organis  laesis  hydropes  consistere. 

12.  Symptomata  vero  ipsa,  quibus  incedunt 
morbi  hydropici,  quales  characteres  definitivos, 
i hydropibus  esse  diximus,  portendunt. 

Omnes  fere  hydrope  laborantes  a)  in  ato- 
mae statu  universali  deprehenduntur,  ex  nutri- 
l ione  alienata  intelligendo : unde  constitutiones 
llebiles,  sexus  femineus,  aetas  infantilis,  senilis, 
i rtifices  vitam  sedentariam  agentes,  morbis  vel 
J, ravioribus  vel  acutis  exhausti  in  hydropes  prae- 
iisponunt,  et  igitur  homines  temperamento 
'Ihlegmatico,  habitu  laxo,  tumido,  inflato,  molli 
1 raediti  et  obesi  ■)  in  hydropem  incidunt. 

Omnes  vero  potentiae  externae  quae  istum 
'toniae  statum  inducere  valent,  hydropes  pro- 
ucere  possunt,  et  pro  momentis  causalibus  ha- 
tendae.  Huc  spectant,  agr  humidus,  frigidus,  de- 
rivatus, lucis  absentia,  tristitia,  vita  deses,  nu- 
umenta  glutinosa,  farinosa,  pinguia,  difficulter 
gerenda  et  assimilanda,  praeterea  exercitium 


assersuche,  einc  gekrilnte  Premchrift  aus  dem  La- 
nu..  Vim  1787.  §.  10  _ 23. 

Ij  SPre"Sel  in  obesi»  putat,  in  gelatinam  er  Iym- 
trans  ormari  adipem,  quod  humoribus  secernen- 
arotter  elementi  quantitas  sufficiens  deest.  Instit.- 
dic.  Tom.  IV,  Amsteloil  181/].  §.  577. 

corporis  mentisque  nimium,  humorum  jactura, 
partus  nimis  frequentior,  nimis  diu  protractus, 
veneris  abusus,  haemorrhagiae,  profluvia  alia  etc. 
id  mali  genus  producunt. 

b)  Digestionis,  nutritionis,  secretionis  et  ex- 
cretionis  vitia,  quae  frequenter  praecedunt  hy- 
dropes, et  signa  exhibent:  uti  apepsiam,  dyspe- 
psiam, ructus,  flatus,  sedes  irregulares  etc.  Se- 
cretiones et  excretiones  aut  imminuuntur  aut  sup- 
primuntur, quia  materiae  ad  sustentandam  vege- 
tationem ineptae  extra  organisipi  limites  non 
propelluntur,  indeque  materiarum  charactere  or- 
ganico destitutarum  in  organismo  accumulatio. 
Hinc  sanguinis  per  substantias  inutiles  inquinatio, 
irritatio  vasorum  major,  nutritio  impedita,  secre- 
tio perversa  etc. 

c ) Nutritio  partium  ab  hydrope  non  affecta- 
rum  impedita , decrescens : hinc  macies,  teneritas, 
mollities,  sanguinis  et  reliquorum  humorum  pe-  ; 
nuria,  febris  hectica  in  conspectum  veniunt,  quae 
quidem  symptomata  non  prius  ac  hydropis  pro-  7 

. ducta  animadverti  possunt. 

Signa  vero  ex  hydropis  productis  repetenda 
pro  ejus  magnitudine,  situ,  parte  quam  occupant 
diversa  sunt,  et  ex  dilatatione  cavorum,  partium- 
que distractione  et  pressione  intelliguntur. 

a.  Volumen  organi  ab  hydrope  affecti,  ul- 
tra limites  praescriptos  auctum,  a distendente 


materia  in  partis  affectae  internis  collecta.  Non 
in  quocunque  hydrope  hoc  signum  animadverti- 
tur, et  tam  demum  si  humores  stagnantes  sub  te- 
gumentis aut  partibus  mollibus,  extensilibus  latent. 
Quod  si  vero  nimis  profunde  haeret  tumor,  aut 
involucro  densiori,  ossibus  obtectus,  oculis  et  tac- 
tui subducitur,  et  nonnisi  in  altiori  gradu  et  dis- 
tractis ossibus  percipiendus*  Nascitur  tumor  ab 
fparte  aquis  turgente,  atque  corporis  situm  et  posi- 
ttionem  sequitur. 

Quoad  phaenomenon,  hypertrophia  analo- 
giam praebet,  sed  non  confundenda.  In  hydrope 
emim  nutritio  impedita,  particulae  nutrientes,  al- 
buminosae,  lymphaticae  retinentur  in  humores 
f collectos  deponuntur,  indeque  partium  macies  in 
[conspectum  venit. 

b.  * Tumor  a digito  perculsus  fluctuationem 
ostendit.  Quodsi  pars  ossibus  non  obtecta  est, 
andulatio  percipitur,  fallax  est  nec  tactui  explo- 
"anti  respondet,  si  nimis  profunde  haeret  tumor, 
mvolucris  densioribus  obductus,  arcte  coercitus, 
accis  propriis  inclusus;  humores  collecti  tena- 
iores,  magis  consistentes  ac  deinde  nimia  aquae 
lole  congestae  supra  modum  extensus,  et  partes 
uas  occupat,  firmis  aut  stratis  musculorum  ten- 
s constant. 

c.  Functiones  organorum  perturbatae.  Aqua- 
Jm  mole,  sede,  tumoris  figura  et  positione, 

symptomata  ex  iis  profluentia  differunt.  Com- 
pressionis et  arctationis  sequelae  sunt  v.  c.  hydro- 
thorace  laborantibus,  oppressio,  astbma;  ex  ascite 
prodeunt  digestionis  vitia. 

d.  Motus  muscularis,  actionum  nervorum, 
circuitus  humorum,  caloris  naturalis  decremen- 
tum, suspensio,  extinctio. 

Nutritionis  perversionem,  interceptionem,  fi- 
1 bras  debilitatas,  laxas,  humores  collectos  sta- 
gnantes, ab  circuitu  aberrantes  pro  causis  agnos- 
cunt. 

e.  Secretionis  perversio,  diminutio.  Opus 

secretionis  ad  hydropis  ipsam  officinam  augetur 
et  pervertitur.  Hinc  nascuntur:  1)  oris  siccitas, 

viscositas.  2)  cutis  arida.  3)  alvus  lenta,  obstruc- 
ta. (4)  urinae  parciores,  limpidae  saepe  etiam 
turbidae,  jumentosae,  foetentes  redduntur. 

Causam  sufficientem  quaerebant  in  exhalan- 

»v 

tium  ‘ vasorum  vitiis  ac  vasorum  lymphaticorum 
resorbendi  vi  diminuta,  sed  nutritio  alienata,  in 
quam  laticis  effusi  qualitas  et  reliqua  symptomata 
portendunt,  magis  in  culpa  secretionis  perversae 
esse  videtur. 

13.  Ex  his,  hucusque  de  natura  hydropis 
dictis  liquet,  organis  vegetationi  dicatis  hydropes 
origines  debere.  Cum  vero,  quemque  vegetatio- 
nis morbum  non  magis  intelligamus,  nisi  ad  vasa 
et  nervos  simul  respiciamus,  tum  ad  eorum  rcia- 

tiones,  quibus  vegetationis  processus  regitur,  mo- 
deratur atque  alteratur,  praesertim  attendamus. 

Beatus  Reilius  inquit;  , ,Gefdfse  und  Ner - 

,{ven  wirh.cn  mib  zu.  den  Negebabionsproces- 

„sen , durch  welche  uber  ali  Leben  und  Tha- 

„bigkeib  zu  Sbande  kommb.  Auch  isb  es  noch 

,,unbekannb , luie  die  Nerven  bei  der  J^egebabiou 

„ivirken}  welchen  Aubheil  sie , und  welchen  die 
% * 

>, Gcftifse  haben.  Daher  die  Schwierigkeib  die 
„Funcbion  der  Nerven , wenn  sie  verlebzb  isb , 
„richbig  zu  erkennen  und  zu  sondern . ” ‘). 

Verba  de  hac  materia  ab  Hartmanno  pro- 
lata in  eo  conveniunt. *  2)  „Vegetationis  morbi 
„complete  quidem  non  cognoscuntur  nisi  ad  mo- 
„tum  organicum  respiciatur,  ut  qui  materiam 
„in  hunc  processum  adhibendum  forinsecus  sus- 
„cipit,  ulterius  promovet,  ad  loca  destinata  du- 
„cit  indeque  reducit.  Errat  tamen  magnopere, 
„qui  in  solo  organorum  solidorum  motu  orga- 
nico plenam  prSdUctionis  organicae  rationem 
„invenisse  sibi  imaginatur,  hic  enim  solidorum 
„motus  organicus  productionis  conditio  quidem 
„necessaria  est,  quin  tamen  rationem  illius  suffi- 
cientem contineat.  ’’ 


J)  Reil,  Fiebcrlehre.  Halle  1S05.  Bd.  IV.  §.  lG. 

2)  llarimanui  Theoria  morbi.  Vindob.  1814.  §•  78. 

14.  Cum  vero  vasorum  et  nervorum  syste- 
mata vegetationis  instrumentis  in  relatione  mu- 

/ * 

tua  versantur,  tum  fieri  poterit,  ut  una  altera- 
ve  e labe  hydropes  prodeant  ac  ortum  trahant; 
recte  igitur  tractemus,  si  hydropis  divisiones  in 
morbi  primo  germine  fundamus,  quod  hydropis 
cura  praeter  indolem,  considerationem  systema- 
tum a quibus  procedunt,  exposcit.  Nobis  dein- 
de sufficiat  divisio  in  hydropem  atonicum,  inflam- 
matorium et  spasticum. 

16.  a . Hydrops  atonicus,  torpidus.  Homi- 
nes constitutione  laxa , debili , temperamento 
phlegmatico,  habitu  inflato,  tumido  praediti, 
hoc  gemere  praecipue  corripiuntur.  Aetas  in- 
fantilis, senilis,  sexus  femineus  inclinant  in  hy- 
dropem torpidum.  Habitatio  in  locis  humi- 
dioribus,  ob  situm  profundiorem  ad  ripas  flu- 
minum lacuumve,  inundationibus  crebro  ,expo- 
sitis,  uliginosis  ac  frigidis.  is^er  humidus,  iri- 
gidus.  Humorum  jactura,  mprbis  acutis,  febri- 
bus intermittentibus,  nervosis,  venaesectionibus 
crebro  institutis,  haemorrhagiis,  mercurii  abusu 
exhausti,  hydrope  atonico  afficiuntur.  Morbi 
ex  atonia  origines  repetentes  saepe  subsequun- 
tur hydropes,  eadem  in  ratione  sunt  vitia  or- 
ganica, indurationes,  phthisis  hepatis,  lienis,  tu- 
mores cystici,  aneurysmata,  varices  etc.  Quas 


quidem  causas  mechanicum  in  modum  agere,, 
cet  eo,  vim  vasorum  lymphaticorum  resorbentium 
comprimendo  et  arctando  inhiberi  crediderunt 
auctores;  verum  tamen  naturae  veritati  haud 
apta  esse  videtur  opinio,  quod  saepissime  aut 
postea  hydropes  aut  simulcum  his  vitiis  gignun- 
tur; — sed  sanguinis  circuitus  interrumpitur;  huc 

✓ 

etiam  pertinent  v.  c.  uterus  gravida,  vestimen- 
ta nimis  angusta,  fasciae,  ferulae  comprimentes. 

Richber  in  therapia  speciali  inquit:  „Es 

„isb^  aber  auch  selbsb  vollig  ungegriiudeb , dajs 
„diese  'verschiedenen  TJrsachen  immer  durch  me- 
^chanischen  TDruck  die  IV assersuchb  erzeugen, 
„und  diefs  isb  prakbisch  sehr  wichbig.  Diefs 
1}isb  iiamenblich  von  den  F srsbopfungen  der  Drii 
„sen,  den  Scirrheu , sogenannben  Infarctus , An- 
,, schwellungen  der  Leber , IVLil z,  Nieren , des  JSfet- 
„zes,  die  man  so  sehr  hdufig  bei  JVassersuchbeu 
J2 findeb . Enbiveder  sind  diese  gleichzeibige  Fol- 
^gen  der  FFctssersuchb , enbsbehen  wie  diese  aus 
„Abonie  und  Schwdche,  vielleichb  auch  scharfeu 
„sbockcnden  Sboffen , daher  sie  auch  hdujig  in 
„einem  hohen  Grade  ohne  Verbindung  mib  die - 
„ser  vorkommeu,  oder  wirken  ivenn  sic  j a zu  dem 
,,  Ucbel  in  ciuem  ursdchlichen  Verhiilbnifs  sbeheu, 
1tals  fesbsibzende  Reize,  Sichb  mau  sich  daher 
„z.  B.  die  scrophulose  Krankheib  so  hdufig  mib 

'asser geschwulsben  verbinden  , so  ist  die  Ursa - 
„che  davon  mcht  etwa  die  durch  anges chwoUenen 
„Drusen  gehmderbe  Zirculation-  der  lymphatis  eheu 
, , Feuch tigkcit,  sondern  die  gleichzeitige  Schivdche 
„wid  Abonie  der  lymphabischen  Gejdjse , oder 
„auch  wohl  der  ortliche  Heiz  der  Verhdrbung. 
„IIierher  gehorb  demi  auch  die  Bermerkung , dafs 
„die  Einsprubzung  der  verschiedenen  Gejdfse  in 
„Leichnamen  an  der  TVassersuchb  Verstorbener 
vorzuglich  gub  gelingb 

Alii  etiam  auctores  contenderunt  vasorum 
lymphaticorum  lacerationem  et  solutionem  pro 
causa  proxima  sumendas  esse,  sed  quis  est  qui 
adstipuletur,  perpendens:  morbo  differenti  ean- 
dem originis  rationem  subesse?  et  ni  maxime 
fallor,  abscessibus  lymphaticis  conferendum  esse. 
Verum  enim  vero  ita  se  habent  hydrops  urino- 
sus,  chylosus,  purulentus,  biliosus;  — sunt  mor- 
bi varii  generis  et  indolis,  et  exitus  aliorum  mor- 
borum considerandi. 

Hydropis  atonici  decursus  segnius  absolvi- 
tur, organorum  labes  prius  ac  symptomata  ex 
productis  profluentia  in  conspectum  veniunt. 
Medicamina  excitantia,  stimulantia,  sanguinis 
circuitum  motricia,  genus  nervosum  incitantia,  in 
hydrope  atonico  hydragoga  vera. 

b)  Hydrops  inflammatorius,  plethorius,  sthe- 


nicus.  Absque  fere  omnibus  prodromis  us- 
que ad  gradum  magnum  incedit,  et  pro  varia 
sede,  producti  figura,  volumine  etc.  signa  desu* 
menda  sunt  prius  ac  in  hydrope  atonico,  quo 
sensim  sensimque  conspiciuntur.  Constitutio  ro- 
. ^ sensilis  in  eum  disponit.  Inflammationes, 
exanthemata  acuta,  haemorrhagiae  consuetae  sup- 
pressionem , lochia , haemorrhoides , menstrua, 
epistaxin  subsequitur.  Quo  modo  ex  transpi- 
ratione  suppressa,  perversa,  refrigerio  inducta, 
urina  intercepta,  diarrhoeis,  exanthematibus,  ar- 
thritidi et  rheumatismo  retropulsis,  ulceribus  in- 
caute exsiccatis  et  aliis  organis  affectis,  hydropes 
inflammatorii  proficiscuntur.  Hydrops  autem  ad- 
ductis affectionibus  exorti,  provocatae  inflamma- 
tionis exitus  vix  ac  ne  vix  quidem  videntur. 
Hydropes  vero  inflammatorios  re  vera  existere, 
non  solum  omnia  symptomata  concurrentia  uti 
pulsus  plenus,  durus,  vibrans,  sitis,  calor  auctus 
urina  parca,  rubra,  suppressa,  jumentosa,  sed  etiam 
venaesectiones  largae,  methodus  antiphlogistica  mi- 
rum quantum  utilitatis  praestantes  comprobant.  ‘) 
c ) Hydrops  spasticus.  Magna  atque  prae- 
ternaturalis  irritabilitas  et  ;sensilitas , hysteria  ct 


J)  Peter  Frank  1.  c.  lib.  VI.  §.  748. 

2)  Richter  specielLe  Therapie  l.  c.  Bd.  3.  pag.  18. 

hypochondria;  potus  frigidus  post  aestum  majo- 
rem, et  refrigerium  e vestigio  procreant  hydropem 
spasticum  vid.  Haase  chron.  Krkheiten  Bd.  3.  1, 
§.  330.  2.  b.  Methodus  diaphoretica  et  antispas- 
modica  eximio  cum  fructu  adhibentur. 

VITAE  CURRICULUM 

, EX  DECRETO 

GRATIOSI  MEDICORUM  ORDINIS 
BEROLINENSIS 

A D I E C T U M. 


ES0  Carolus  Fridericus  Rothkehl,  Christia- 
<■  , 
nae  religioni  secundum  Lutheri  formulas  ad- 
dictus, Lesnae,  oppido  ducatu  magno  Posna- 
niensi,  natus  sum  A.  MDCCCIII.  die  IV.  ante 
Non.  Aprilis.  Patre  optimo,  Christiano  Gott- 


lob  RothkehI,  illius  oppidi  cive,  et  matre  ca- 
rissima e stirpe  Scholtziana  gaudeo,  quibus  ut 
officia  mihi  gratissima  adhuc  diu  praestare  pos- 
sim, a numine  supplico.  Doctrinis,  quibus  ae- 
tas puerilis  instrui  solet,  absolutis,  per  bien- 
nium, a Vir.  Clariss.  Polluge  pastore,  et  a Fri- 
derico,  rectore  scholae  civitatis  Lesnensis,  iis 
litteris  institutus  sum,  quae  pd  studia  academica 
viam  nobis  muniunt.  Anno  MDCCCXX,  a.  d. 

Idus  Junias  instituti  regii  medico  - chirurgici 
Friderico  - Guilelmiani  alumnorum  numero  ad- 
scriptus,  per  octo  semestria  sequentibus  prae- 
lectionibus Virorum  Perillustrium  atque  Celeber- 
rimorum, quorum  gratam  memoriam  nunquam  ex 
animo  dimittam,  interfui.  — 

De  Mathesi,  Logice,  Hodegetice,  Psycholo- 
gia  Clar.  Wolff;  de  Chemia,  Physice  et  Phar- 
macia Clar.  Turte;  de  Botanice,  Historia  natu- 
rali 111.  Link  disserentes  audivi.  In  Anatomia 
universa  theoretica  neque  minus  in  arte  cada- 
vera dissecandi  111.  Rudolphi  et  111.  Jtnape  me 
instituerunt.  Entozoorum  historiam,  Encyclo- 
paediam  medicam,  Anatomiam  comparatam  et 
organorum  sensuum  111.  Rudolphi;  Pathologiam 
generalem  et  Semioliccn  Clar.  Fr.  Ilufeland  me 


docuerunt.  De  Physiologia  111.  Rudolphi,  111. 
Horkel  et  Clar.  Eck  audivi.  Pathologiam  spe- 
cialem, praelectiones  de  morbis  syphiliticis  III. 
Horn;  Artem,  formulas  medicas,  conscribendi, 
Anthropologiam  forensem  III.  Knape ; Lectio- 
nes de  materia  medica  et  fontibus  medicatis 
Clar.  Osann  mihi  tradidere.  III.  Graefe,  111. 
Rust,  Clar.  Kluge  Chirurgiam  tam  generalem 
tam  specialem,  neque  minus  operationum  chi- 
rurgicarum cursum  mihi  illustrarunt.  In  The- 
rapia generali  ac  speciali  ab  III.  Christ.  Guil. 
Hufeland , 111.  Horn  et  Fr.  Hufeland  instrue- 

tus  sum.  A Clar  Kluge  artis  obstetriciae  et 
theoreticae  et  practicae  cognitionem,  fascias 
applicandi  praecepta,  et  doctrinam  de  ossi- 
bus fractis  et  luxatis  cognoscendis  et  curan-  ' 
dis  accepi.  Clinicis  interfui  institutionibus  III. 
Christ.  Guil.  Hufeland,  Graefe,  Rust,  Neumann 
et  Kluge. 

His  studiis  peractis  in  Nosocomio  Caritatis  - 
Berolinensi  per  annum  medici  inferioris  munere 
functus  sum. 

Jam  vero  peracto  studiorum  cursu  ac 
tentamine  examineque  rigoroso  coram  gratiosa 

medicorum  facultate  legitime  absolutis,  spero 
fore,  ut  post  hancce  dissertationem  rite  defen- 
sam summi  in  medicina  et  chirurgia  honores  in 
me  conferantur. 


f fle 


1 


' ■' 


. I 


■» 


THESES  DEFENDENDAE. 


i. 


Haemorrhagia  non  est  morbus  per  se,  se£ 
symptoma  morbi . 


f ■ 

II. 


Nullum  medicamentum , diaeta  repugnante, 
morbum  curat. 


III. 


Rheumatismus  et  arthritis  inter  se  dij^erunt. 


ir. 

* 1 

Ferrum  candens , in  haemorrhagiis  sistendis , 
, pessimum. 

